Lank voor die koms van die Verlosser het die Here die werk van die Verlosser gesimboliseer deur onder andere al die offers wat vir eeue lank gebring moes word.
Daarteenoor het die Here vereis dat die offer wat ons sondes moes vergewe, ’n mens moes wees, sodat die eie soort vir sy sondes kon betaal.
Daar is baie meer dinge wat by die Verlosser ’n rol gespeel het wat bepaal het dat Hy ’n mens moes wees. Kom ons kyk na enkele van hierdie dinge:
Hy het die gelowige mensdom opgehef uit die noute van die Satan se heerskappy waarin hulle gestort is deur die eerste mens: Adam.
Dit was ’n mens (Adam) wat teen die Satan die onderspit gedelf het, daarom moes dit ’n mens wees wat (as mens) die Satan verslaan en die doodsbande om ons losknoop, sodat ons met die opstanding uit die dood daaruit kan losbreek.
Daarby moes die Verlosser ’n menslike priester wees, sodat Hy met die amptelike gesag van ’n Hoëpriester van God ’n offer kon bring.
God kan tog nie in sy heerlikheid ook ’n sondaarmens wees nie, want dit is in konflik met sy heiligheid.
Daarom was die Here verplig om die werkverbond met die mensdom te sluit. Dit is waarom Hy sy Tien Gebooie gegee het.
Daarom kan Hy ook volkome red die wat deur Hom tot God gaan, omdat Hy altyd leef om vir hulle in te tree. (Hebreërs 7:25 AFR53)
Want so ’n hoëpriester was vir ons gepas, een wat heilig, onskuldig, onbesmet, afgeskeie van die sondaars is, en wat hoër as die hemele geword het; (Hebreërs 7:26 AFR53)
1 Timoteus 2:5 openbaar dat die Verlosser ook God moes wees. Hy wás ook waaragtig God. Dit was nie sommer sonder rede nie. Kom ons kyk na ’n aantal van die redes:
Dit stel ons in staat om te kan wegbeweeg van die slegte af en om die goeie te doen. Ons hele lewe kan dus anders word.
’n Deel van die onderskeiding is ook dat dit ons aan ons sondes ontdek. Ons moet by ’n eerlike sondebesef uitkom, anders kan ons nie die regte verlossingsbesef hê nie.
Hebreërs 7 vertel die volle openbaring dat hierdie Hoëpriester geleef en gesterf het. Dit vertel hoe Hy die verlossing van die wêreld gewaarborg het.
Jesus Christus kyk nie na my sondes nie – Hy kyk na my as ’n verloste en ’n nuutgemaakte deur sy bloed.